Алматыдағы студенттердің 70%-ы – өңірлерден келіп білім алушылар
DATE: 16:44, 11 Тамыз 2022 | GMT +5
TITLE: Алматыдағы студенттердің 70%-ы – өңірлерден келіп білім алушылар
URL: https://kaz.inform.kz/news/almatydagy-studentterdin-70-y-onirlerden-kelip-bilim-alushylar_a3965642/
META: DATE: 16:44, 11 Тамыз 2022 | GMT +5
TOTAL WORDS: 137
AUTHOR(S):
TEXT: Алматыда бүгінде 36 жоғары оқу орны мен 94 колледж бар. «Өткен жылы 36 жоода 182 мың студент оқыды, сондай-ақ өткен оқу жылының мәліметі бойынша қалада 255 мыңнан астам жас білім алып шыққан. Биылғы оқу жылы студенттер саны одан да көп болады деп күтіп отырмыз», - деді қалалық жастар саясаты басқармасының басшысы Қайыржан Меңдіғалиев. Ол сондай-ақ, жыл сайын Алматыда орналасқан жоғары оқу орындарында білім алатын студенттердің шамамен 70%-ы өңірлерден келетін студенттер екенін және 36 жоода бір уақытта 30 мыңнан астам студент тұратын 95 жатақхана орналасқанын мәлімдеді. «Алматы – жастар қаласы. Мұнда 14 пен 29 жас арасындағы жастардың саны 440 мыңнан асады. Бұдан бөлек, қаламызда ең көп жоғары оқу орындар мен колледждер орналасқан», - деді спикер. Айта кетсек, Алматыда биылғы жылдың 1 маусымынан бастап қалалық жастар саясаты басқармасы құрылды. Оның басты міндеті – қала жастарының мүдделері мен құқықтарын қорғау
